ROMANIA
JUDETUL VRANCEA
COMUNA POPESTI
CONSILIUL LOCAL
PROCES-VERBAL
Incheiat astazi 22.03.2018 
cu ocazia desfasurarii sedintei ordinare  a Consiliului Local a comunei Popesti , judetul Vrancea convocat potrivit dispozitiei primarului comunei Popesti , judetul Vrancea nr.    26/15.03.2018        avand urmatoarea ordine de zi :
1.Proiect de hotarare privind  implementarea proiectului „Îmbunătățirea siguranței publice prin modernizarea rețelelor de iluminat public cu eficiență energetică ridicată, prin tehnologii noi LED în comuna Popesti, județul Vrancea”
        Initiator Primar Ciocanel Nicolae 
 2. Proiect de hotarare privind  aprobarea Studiului de Fezabilitate si a indicatorilor tehnico-economici pentru obiectivul de investitii „Îmbunătățirea siguranței publice prin modernizarea rețelelor de iluminat public cu eficiență energetică ridicată, prin tehnologii noi LED în comuna Popesti, județul Vrancea”
 Initiator Primar Ciocanel Nicolae 
3.  Proiect de hotarare privind      aprobarea organizării pășunatului și exploatării  pajiștilor permanente   aflate în domeniul public al comunei Popești , județul Vrancea
        Initiator Primar Ciocanel Nicolae 
 4.Diverse                
                La sedinta participa un numar de 12 consilieri locali , lipseste dl Militaru Viorel , participa       viceprimarul localitatii  ,   secretarul comunei .    
         Se prezinta proiectul ordinii de  zi .   Nu sunt comentarii . Se supune la vot proiectul ordinii de  zi si se aproba cu unanimitate de voturi .
          Se prezinta procesul-verbal al sedintei  din data de  28.02.2018   . Nu sunt   comentarii . Se supune la vot si se aproba cu unanimitate de voturi .    
         Se trece la primul punct înscris pe ordinea de zi si anume :
1.Proiect de hotarare privind  implementarea proiectului „Îmbunătățirea siguranței publice prin modernizarea rețelelor de iluminat public cu eficiență energetică ridicată, prin tehnologii noi LED în comuna Popesti, județul Vrancea”
        Initiator Primar Ciocanel Nicolae 
Se prezinta proiectul de hotarare .
Dna secretar –  prin contractul care se va incheia cu societatea care a castigat licitatia pentru realizarea acestei investitii , se specifica  ca,  timp de 5 ani,  societatea sa  asigure  in mod gratuit mentenanta . Cheltuielile aferente proiectului se prevad in bugetul local pentru perioada de realizarea a investitiei in cazul obtinerii finantarii . Prin acest proiect de hotarare , se propune aprobarea necesitatii si a oportunitatii realizarii acestei investitiei la nivel local . Referitor la sume , vom discuta în momentul dezbaterii urmatorului proiect înscris  pe ordinea de zi .
  Nu mai sunt discutii . Se supune la vot proiectul de hotarare si se aproba cu unanimitate de voturi .
Se trece la urmatorul punct inscris pe ordinea de zi si anume :
2. Proiect de hotarare privind  aprobarea Studiului de Fezabilitate si a indicatorilor tehnico-economici pentru obiectivul de investitii „Îmbunătățirea siguranței publice prin modernizarea rețelelor de iluminat public cu eficiență energetică ridicată, prin tehnologii noi LED în comuna Popesti, județul Vrancea”
 Initiator Primar Ciocanel Nicolae 
Se prezinta proiectul de hotarare . Valoarea totala a proiectului  este de    523.280,65 lei (inclusiv TVA ) . Cheltuielile neeligibile in cazul in care proiectul va fi contractat spre a primi finantare din partea Agentiei de Plati pentru Dezvoltare Rurala care vor fi suportate din bugetul local se ridica la suma de 240.310 lei ( inclusiv TVA ) .    Suma reprezentand TVA –ul  calculat pentru aceasta investitie ,  va putea fi recuperata printr-o solicitare ulterioara de restituire . 
Dna secretar da citire     cheltuielilor   inscrise in devizul general eligibil – astfel total general cheltuieli = 336.734,86 lei inclusiv TVA din care C+M ( constructii si montaj)= 330.784,86 lei inclusiv TVA . Referitor la cheltuielile   inscrise in devizul general neeligibil- total general cheltuieli = 186.545,14 inclusiv TVA din care C+M =153.509,12 inclusiv TVA. 
Dl Caldarescu Mirica – nu s-ar fi putut face altceva cu acesti bani pe care va trebui  sa-i suportam din bugetul local ? Referitor la proiectare , ce societate a facut proiectul acestui obiectiv de investitii ?  
Si proiectarea stiu ca se suporta din bugetul local .
Dna secretar – reprezentantii GAL s-au ocupat de acest obiectiv de investitii . La dosarul sedintei nu am date referitor la societatea care a  facut proiectul .
Dl Sarau – numarul de stalpi eligibili sunt la egalitate cu cei declarati neeligibili fiind amplasati in curtile cetatenilor . 
Dl Caldarescu Marcel – trebuie vazut  daca exista o intelegere scrisa cu dl Dinita privind realizarea acestei investitii pe E85  .  
Dna secretar -  s-a mai pus  in discutie aceasta problema la sedintele anterioare . Imi amintesc ca dl primar a lamurit acest aspect in sedinta . Documentatia  care se trimite la Agentia de plati si dezvoltare rurala  in vederea primirii finantarii pentru aceasta investitie este foarte riguros   pregatita . Cu siguranta nu s-ar lasa acest aspect nerezolvat . 
Dl Sarau – cand am discutat despre acest proiect , am fost de acord cu realizarea lui dupa ce am inteles din explicatiile primite ca în ceea ce priveste lampile care vor fi montate pe stalpii neeligibili  , vor exista prelungiri  astfel incat sa fie luminat drumul si nu curtea cetateanului  .  De la inceput s-a discutat sa  existe integral in comuna doar lampi cu led pentru eficienta crescuta . Nu ar fi posibil sa mentinem si lampile noastre . Se va renunta la ele . 
Dna secretar – proiectul de investitie este gandit pentru intreaga comuna iar eventuale  modificari ar destabiliza intreagul  proiect  . Toate comunele care vor realiza aceasta investitie trebuie sa suporte sume importante din bugetul local avand de asemenea stalpi declarati neeligibili . 
Nu mai sunt comentarii . Se supune la vot proiectul de hotarare si se aproba cu unanimitate de voturi.
Se trece la urmatorul punct inscris pe ordinea de zi si anume :
  3.  Proiect de hotarare privind      aprobarea organizării pășunatului și exploatării  pajiștilor permanente   aflate în domeniul public al comunei Popești , județul Vrancea
        Initiator Primar Ciocanel Nicolae 
Se prezinta proiectul de hotarare . 
Dna secretar – suprafata de pasune care se va scoate la lictatie publica este de 70, 6688 ha . La aceasta licitatie publica ce se va organiza cu plic inchis vor putea participa crescatorii de animale care au inscrise animalele in Registrul national al exploatatiilor . Doar o asociatie a crescatorilor de animale apartinand colectivitatii locale ar fi avut un drept de preferinta însa la data prezentei nu exista o astfel de asociatie la nivelul comunei . Crescatorii de animale din comuna potrivit legii nu au prioritate fata de alti crescatori de animale . Criteriul de atribuire a suprafetelor de pasune este pretul cel mai mare oferit pentru un anumit trup de pasune . 
S-a  apelat la un evaluator care a dat un pret minim de pornire a licitatiei de 200 lei /ha / an . 
Dl Caldarescu Mirica – suma  are  inclus TVA sau e fara TVA ?
Dna secretar -  este un pret fix stabilit pentru inchiriere , este pretul de la care se pleaca licitatia , sumele rezultate din  derularea contractelor de inchiriere a pasunii facandu-se venit la bugetul local . 
Cei care vor dori sa se inscrie la licitatie , trebuie sa ridice caietul de sarcini de la primarie pentru suma de 20 lei , in acest caiet de sarcini fiind inscrise conditiile de participare .  Ca sa participe la licitatie , ofertantii trebuie de asemenea sa plateasca o taxa de participare in cuantum de 100 lei si o garantie de participare de 200 lei . Garantia va fi restituita necastigatorilor iar  in cazul celor declarati castigatori suma va fi transferata in contul chiriei . Ca si perioada de plata a chiriei anuale , se propune ca plata sa se faca în   doua transe , astfel 50% din valoarea chiriei anuale sa fie platita pana la 31 mai iar 50% sa se plateasca pana la 31 august .   Anual,  chiria va fi actualizata cu indicile de inflatie daca va fi cazul , datele fiind furnizate de catre Institutul National de Statistica . Perioada de pasunat   care va fi inscrisa  in contractul de inchiriere  cuprinsa intre 01 mai si 26 octombrie a fiecarui an . Perioada de închiriere  este cuprinsa intre 7-10 ani .     Anual  pana la data de 01 februarie  , titularul  fiecarul contract de inchiriere trebuie sa dea o declaratie ca va asigura o incarcatura minima de 0,3 UVM / ha in toate zilele de pasunat altminteri contractul se va rezilia de drept . Pentru verificarea anuala a respectarii conditiilor contractuale  este propusa o comisie  din care sa faca parte comisia urbanism care va fi completata cu persoane din primarie – viceprimarul , inginerul Harabor . Titularii de contract sunt obligati sa anunte la primarie cand vor face lucrari pe suprafata de pasune care le-a fost închiriata iar comisia stabilita în componenta de mai sus se va deplasa pe trupul de pasune respectiv pentru verificare . 
Se fac propuneri privind componenta  comisiei  de evaluare a ofertelor  . Sunt  propusi în calitate de membrii în aceasta comisie   ,  presedintii celor 3 comisii de specialitate  , anume   dl Mlitaru Viorel , dl Constantinescu Victor  si dl Căldărescu Mirică .
Pentru comisia de solutionare a contestatiilor sunt propusi sa faca parte din  cadrul consiliului local secretarii comisiilor de specialitate anume dl Spinu Maricel , dl .Mateescu Valerică  si dna Bratosin Diana . 
 Nu mai sunt discutii . Se supune la vot proiectul de hotarare si se aproba cu unanimitate de voturi . 
Se trece la urmatorul punct inscris pe ordinea de zi si anume :
Diverse 
Dl Avram – am hotarat la sedinta anterioara sa acordam un ajutor de urgenta in cuantum de 3000 lei  pentru fam Vrabie afectata de incendiu . Ce s-a facut în sensul acesta ?
Dl vice – urmeaza sa i se duca materiale de constructie in cuantum de 3000 lei . 
Dl Sterian – am observat are acoperit spatele cu eternita . 
Dl vice – este dificil sa gasesti societati care sa-ti puna la dispozitie materiale de constructie . Multe societati nu lucreaza cu primariile . Nu au cont deschis la Trezorerie . 
Dl Constantinescu – cand va începe asfaltarea in comuna ?
Dl vice – nu stiu .
Dl Constantinescu – probabil cand va finaliza com Urechesti asfaltarea ?
Dl Sarau – lumea discuta fara sa cunoasca datele problemei . Proiectul de asfaltare prin ADI este un proiect comun . Cu siguranta societatea care a castigat licitatia are suficiente utilaje sa faca asfaltare in paralel .
Dl Constantinescu – eu vorbeam de asfaltarea finantata din fonduri de la bugetul de stat .
Dna secretar – contractul de finantare pentru asfaltarea pe sectorul Vinalcool- Troita s-a semnat in anul 2017 iar  sumele pentru asfaltare sunt prinse in bugetul local .  Urmeaza sa se dea ordin de incepere lucrari pentru a se realiza efectiv lucrarea . 
Dl Caldarescu Marcel – s-a  amplasat acea antena in comuna iar drumul nu a fost readus la stadiul initial asa cum trebuie dupa o interventie de gen . Vin sa repare drumul ?
De asemenea , putem achizitiona prin leasing de la firma baiatului dlui Mateescu o masina basculabila.  Trebuie urgentat cu masina avand in vedere ca o putem lua in leasing pe 5 ani .
Dl Sarau – am discutat la nivelul comisiei de buget ca din banii care sunt prevazuti pentru drumuri sa facem in aceasta primavara o interventie la drumuri . Trebuie intervenit  de urgenta la  drumurile din comuna  cu un greder si compactor  .
Dl vice – este bine de lucrat cand este umiditatea ridicata . 
Dl Sarau – sunt 4-5 ani de cand nu s-a mai intervenit la drumuri . Se impune sa fie reabilitate drumurile.
Dl  Constantinescu – trebuie intervenit si la intrarea in Urechesti , pe sectorul de drum care ne apartine. De asemenea ridic problema podului din centrul comunei . 
Dl Sterian – referitor la procesul aflat la Inalta Curte ?
Dna secretar – nu am informatii noi . Discutii cu un avocat s-au purtat de catre dl primar . Nu s-a cerut un anumit onorariu . I-am pus la dispozitie in format electronic dosarul aflat pe rolul Inaltei Curti . A ramas ca in momentul in care se emite citatia , se fixeaza termen de judecata sa informam avocatul pentru a formula apararea . 
Dl Spinu –  trebuie intervenit la hidrantul care curge la Gelu . 
Dl Avram – la Tibi mai jos este sparta conducta .
Dl Caldarescu Mirica – acolo este o traversare . 
Dl Sarau – cand va spuneam ca trebuie pus nisip.  Era previzibil sa se intample astfel de avarii. Chemati-l acum pe diriginte sa intervina . 
Dl Mateescu Valerica – readuc in discutie problema podului  de la Doru Margarit  .
Dl vice – acum nu putem interveni. Trebuie sa lua o masina de balastru , ne trebuie scandura .
Dl Sarau – era scandura .
Dl vice – s-a mai dat la biserici . 
Dl Caldarescu Marcel – trebuie intervenit din nou la ANIF sa inceapa lucrarea de reabilitare la malurilor . Se rupe soseaua .
Dl Mateescu – cetatenii trebuie informati ca au obligatia sa-si faca santurile .
Dl Constantinescu – o adunare populara ar fi utila . 
Dna Bratosin – eu sustin organizarea unei adunari populare . Eu m-am informat . Propunerea poate veni si din partea a 1/3 din numarul consilierilor locali . Putem hotari in acest sens . 
Dl Mateescu – sa organizam o adunare populara . 
Dl Caldarescu Marcel  - sunt de acord 
Dl Caldarescu Mirica – consilierii locali ar trebui mai intai de toate sa organizeze intalniri cu cetatenii pe sectorul lor de activitate . 
Dl Sarau – ar trebui mai intai de toate facute intalniri pe sectoare de actvitate . Cetatenii nu vin la astfel de intalniri . Putem stabili o data la care sa ne intalnim cu cetatenii .                                                                                                           	Dl Sterian – ce facem daca organizam adunare populara  in aceste conditii , si nu vin primarul , vicele?  Cetatenii pun intrebari si asteapta deopotriva raspunsuri la problemele lor . 
Dl Cîrnu Marin  a venit la sedinta pentru a ridica problema curselor microbuzului Focsani- Popesti retur , mai exact a faptului ca s-a desfiintat cursa de 20.00 din Focsani . 
Dl Cîrnu – sunt copii care fac naveta . Am cerut explicatii de ce aceasta cursa a fost desfiintata si mi s-a spus ca nu sunt calatori si ca aceasta cursa nici nu figureaza oficial in contractul de transport public calatori .
Dl Caldarescu Marcel – primaria nu poate stabili orarul curselor pe microbuz . Nu are in subordine societatea de transport . 
Dl Cîrnu – ce putem face în aceasta situatie ?
Dl Caldarescu Marcel – puteti sa va interesati la ARR . Acestia  detin toate informatiile .
Dl Avram – sunt probleme cu  soferul microbuzului scolar ?
Dl vice – are un comportament nepotrivit . 
Dl Caldarescu  Mirica –copii sunt foarte obranici . 
DL Caldarescu Marcel – treaba este cum se comporta  cu copii cand acestia urca si coboara din microbuz . Le vorbeste urat copiilor . Nu le permite sa urce pe motiv ca-s murdari .
Dna Bratosin -  un copil era sa fie calcat in fata scolii fiindca a fost nevoit sa traverseze pentru a se urca in microbuzul parcat pe celalalt sens de mers . 
Dl Sterian – ar trebui parintii sa faca in scris   reclamatii la adresa soferului . 
Dl Sarau – soferul sa vina in sedinta Consiliului Local sa dea explicatii , sa parcheze microbuzul in curtea scolii astfel incat copii sa fie protejati . 
Dl Caldarescu Mirica – sa respecte statiile hotarate si traseele cu ore .
Dl Palcau – le trebuie copiilor insotitor sau nu ?
[bookmark: _GoBack]Dl vice –  cine ar urma sa suporte cheltuielile legate de acest insotitor    avand in vedere ca acum cheltuielile legate de sofer le suportam din bugetul local ?    
  Nu mai sunt comentarii .  Se declara inchise lucrarile sedintei . 
PRESEDINTE DE SEDINTA , 	                         SECRETAR COMUNA ,
PALCĂU GABRIEL   					BOBEICA LILIANA 

